Държавен вестник, бр. 61, 2015 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  61
(2) Преди встъпването в длъжност офицерът 
или сержантът е длъжен да положи клетва 
със следното съдържание: „Заклевам се при 
изпълнение на службата в Националната 
служба за охрана да спазвам Конституция­
та и законите на Република България и да 
изпълнявам добросъвестно служебните си 
задължения съобразно интересите на държа­
вата. Заклех се!“.
(3) Полагането на клетва се удостоверява 
с подписването на клетвен лист.
(4) Ако по уважителни причини назначеният 
служител не положи клетва или не встъпи 
в длъжност в срока по ал. 1, началникът на 
Националната служба за охрана определя със 
заповед нов срок за встъпване.
Чл. 50. (1) При отказ да положат клетва 
или да подпишат декларациите по чл. 48, 
ал. 1 в срока по чл. 49, ал. 4, назначените 
офицери и сержанти не встъпват в длъжност, 
а издадената заповед се отменя.
(2) Трудов договор не се сключва с канди­
дат, който откаже да подпише декларациите 
по чл. 48, ал. 1. 
Чл. 51. (1) При назначаване на служба в 
Националната служба за охрана на служи­
телите по чл. 38, ал. 1, т. 1 се присвояват 
следните звания:
1. Сержантски звания:
Младши сержант.
Сержант.
Старши сержант.
Старшина.
Главен старшина – 1-ви клас.
Главен старшина – 2-ри клас.
2. Младши офицерски звания:
Лейтенант.
Старши лейтенант.
Капитан.
3. Старши офицерски звания:
Майор.
Подполковник.
Полковник.
4. Висши офицерски звания:
Бригаден генерал.
Генерал-майор.
Генерал-лейтенант.
(2) Началникът на службата присвоява 
званията по ал. 1, т. 1 – 3, повишава и пони­
жава в звание.
(3) При назначаване на офицери и сержанти 
в Националната служба за охрана, на които 
са били присвоени звания по този или по 
други закони, им се обявява не по-ниско от 
притежаваното звание.
(4) Пределните звания за длъжностите и 
срокът за прослужване във всяко звание се 
определят от началника на Националната 
служба за охрана.
Чл. 52. (1) За проявен героизъм или за 
постигнати високи резултати в служебната 
работа офицерите и сержантите могат да бъдат 
повишавани в звание предсрочно. 
(2) Офицери, загинали при или по повод 
изпълнение на служебните си задължения, 
могат да бъдат повишавани в звание посмъртно 
с една степен, а на сержантите може да се 
присвоява първо офицерско звание.
Чл. 53. (1) За всеки служител в Нацио­
налната служба за охрана се съставя и води 
служебно дело.
(2) Условията и редът за съставяне, водене 
и съхраняване на служебното дело, както и за 
предоставяне на документи от него се опре­
делят с правилника за прилагане на закона.
Г л а в а  о с м а
СЪДЪРЖАНИЕ НА ПРАВО-
ОТНОШЕНИЕТО
Раздел І
Общи положения
Чл. 54. При изпълнение на служебните си 
задължения офицерите и сержантите от На­
ционалната служба за охрана носят оръжие 
по ред, определен от началника на службата.
Чл. 55. (1) Изпълнението на служебните 
задължения в Националната служба за охрана 
се основава на принципите на законност, ло­
ялност, отговорност, стабилитет, политическа 
необвързаност, йерархична подчиненост и 
единоначалие.
(2) При изпълнение на задълженията си 
служителите на Националната служба за 
охрана се подчиняват единствено на Консти­
туцията, закона и разпорежданията на своите 
началници. 
(3) Служителите са длъжни да опазват 
класифицираната информация, представля­
ваща държавна или служебна тайна, както и 
информация за личния живот на охранява­
ното лице и на неговото семейство, станала 
им известна при или по повод изпълнение на 
служебните задължения.
(4) Служителите не могат да правят изя­
вления от името на Националната служба за 
охрана освен с изричното съгласие на нейния 
началник.
Чл. 56. (1) Служителите от Националната 
служба за охрана са длъжни да изпълняват 
задълженията си точно, добросъвестно и без­
пристрастно в съответствие с Конституцията 
и законите.
(2) Професионалните задължения на слу­
жителите се определят в длъжностната им 
характеристика.
(3) При изпълнение на служебните си за­
дължения, в обществения и личния си живот 
служителите са длъжни да имат поведение, 
съобразено с Етичния кодекс на служителите 
от Националната служба за охрана.
Чл. 57. (1) Служителите от Национална­
та служба за охрана могат да се сдружават 
за осъществяване на дейности от взаимен 
интерес извън служебните си задължения. 
Тези дейности се извършват извън работното